Ganimède l'é el prinẑipal satèlite de el pianeta Giòve e el pì grando de tut el Sistema sołare; el pasa vìa par dimension el pianeta Mercùrio. Ganimède el fa el giro de Giòve te pok pì de sète dì e el é a el dopio de la distanẑa da Giòve ke nò a Eoropa e cuatro òlte tanto ke nò Io. El é fat pì ke altro de silicati e giaẑ de acua. El nùcleo, ben separà, el é fat de fèr lìcuizo. Se pensa che existe un osèano de acua salaza fonda ẑirca 200 km, intrà do strati de giaẑ. La superfis de Ganimède la mosa pì ke altro do sòrt de taren: le region scure, vèce e piene de cratèri, ke se pensa ke le se sie formaze de 4 miliarzi de ani e le scuèrẑ in tèrẑ de el satèlite; cuele pì ciàre, de formaẑion in cik pì nòva, pok galive e piene de cròti che scuèrẑ el rèst. Parké ke ghen sìe le striature che se vet te i tòki ciari no se el sa de el tut, ma fursi le é par la atività tetònica ativaza de el riscaldamènt de le marèe.